### Resume

En privat bygherre har anmodet om, at få udarbejdet lokalplan til en ombygning af det gamle [adresse] til boliger. Området ligger mellem [adresse] og [adresse] i Give og udgør et område på 26.665 m². De gamle bygninger ombygges til mellem 95-100 boliger som henholdsvis etageboliger, rækkehuse og ét parcelhus. En enkelt bygning samt en glasgang, som ikke kan bruges, rives ned. Lokalplanområdet indeholder desuden parkeringspladser samt større fælles friarealer. Vejadgangen til området bliver udelukkende fra [adresse].

### Sagsfremstilling

![](data:image/png;base64...)

Figur 1: Kort over lokalplanområdet

Planens historik
Teknisk Udvalg besluttede på mødet 5. okt. 2021, pkt. nr. 225, at igangsætte udarbejdelse af lokalplan nr. 1351 og tillæg nr. 11 til kommuneplan 2021-2033.
Tillægget har været i fordebat fra den 3. nov. 2021 til den 17. nov. 2021.

En privat bygherre har anmodet om, at få udarbejdet lokalplan til ændret anvendelse af det gamle [adresse] til boligformål. Lokalplanområdet ligger i Give på hjørnet af [adresse] og [adresse] og udgør et areal på 26.665 m². De eksisterende bygninger bevarer sin ydre fremtræden på nær opsætning af flere altaner og isætning af flere vinduer. Desuden giver lokalplanen mulighed for indretning af boliger i tagetagen. Indvendigt omdannes sygehuset til mellem 95-100 boliger. Der er kun en enkelt bygning samt en glasgang, der rives ned. Boligerne opføres primært som etageboliger, men enkelte bygninger fremstår i én etage og vil derfor skulle etableres som rækkehuse med lodrette lejlighedsskel. Ved en eventuel udstykning vil rækkehusene kun kunne udstykkes som sokkelparceller. Desuden bevares en gammel lægebolig, som et enfamiliehus. De store fælles friarealer i området er til brug for alle boligerne, og skal fremstå som de gør i dag. Vejadgange til de fælles parkeringspladser etableres udelukkende fra [adresse].

Den gamle svømmehal ønskes indrettet til et fælleslokale.

For at overholde Miljøstyrelsens vejledende støjgrænser skal flere altaner inddækkes i glas bag balustrene i en højde på 1,20 meter, men for at få et samlet arkitektonisk udtryk anbefales det at inddække alle altaner med glas bag balustrene.

Kommuneplantillæg
Der er udarbejder kommuneplantillæg, som overfører området på den anden side af [adresse] fra offentlige formål til rekreative formål og parkeringspladsen på den anden side af [adresse] fra offentlige formål til boligformål som åben-lav og tæt-lav.

Under fordebatten til kommuneplantillæget kom der én bemærkning fra Miljøstyrelsen med en påmindelse om, at området ligger i et særligt drikkevandsområde, og at lokalplanen skal indeholde en vurdering af, om planen kan beskadige eller ødelægge yngle- eller rasteområder for bilag IVarter. Der er i lokalplanen indarbejdet et afsnit om særlig drikkevandsinteresse og Natura 2000-områder og bilag IV arter.

Miljøvurdering
Forslag til lokalplan nr. 1351 og tillæg nr. 11 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.
Høringsperioden for lokalplanen og tillægget fastsættes til otte uger, da tillægget har været i fordebat, og dermed har særlig interesse for offentligheden.

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.
I lokalplanområdet er der eksisterende bygninger af høj kvalitet, som kan genanvendes til boliger. Genbrug af bygninger nedbringer udledningen af CO2markant. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1351 og tillæg nr. 11 til Kommuneplan 2021-2033 vedtages og offentliggøres i 8 uger. |

### Beslutning

Anbefalet.